Інклінгі — Вікіпэдыя

# Інклінгі

### Зьвесткі зь Вікіпэдыі — вольнай энцыкляпэдыі.

Паб "The Eagle and Child" у Оксфардзе, дзе пачынаючы з 1939 года сустракаліся Інклінгі

І́нклінгі (па-ангельску: The Inklings, The Inkling Club) — літаратурны клюб, першапачаткова заснаваны ў Оксфардзе ў 1931 годзе студэнтам Тэнджы Лінам. Сам Лін, скончыўшы коледж, пакінуў клюб. Празь некаторы час назва «Інклінгі» замацавалася за невялікаю суполкаю пісьменьнікаў, многія зь якіх выкладалі ў Оксфардзе.

Вядомасьць Інклінгі набылі дзякуючы таму, што доўгі час сябрамі клюбу былі пісьменьнікі Джон Толкін ды Клайв Льюіс. У 1939 годзе да іх далучыўся яшчэ адзін вядомы пісьменьнік — Чарльз Уільямс. Акрамя таго, у клюб уваходзілі Оўэн Барфілд, Х'юга Дайсан ды іншыя. Трэба адзначыць, што ў клюбе ніколі не было фармальнага сьпісу ўдзельнікаў, і фактычна ён заставаўся проста колам сяброў, якія сістэматычна зьбіраліся разам.

Інклінгі сустракаліся па аўторках у пабе «Арол ды дзіця», а па чацьверах ладзіліся літаратурныя чытаньні ў Льюіса, дзе сябры клюбу знаёмілі адзін аднога з тым, над чым яны працавалі. У прыватнасьці, у клюбе чыталіся «Валадар пярсьцёнкаў» Толкіна ды «Хронікі Нарніі» Льюіса.

Фактычным лідэрам клюбу быў Льюіс, і пасьля ягонага пераезду ў 1954 годзе ў Кэмбрыдж клюб пачаў зьбірацца радзей, а пасьля сьмерці Льюіся цалкам спыніў сваё існаваньне.

Гісторыі клюба і жыцьцю яго сяброў прысьвечаная кніга Хэмфры Карпэнтэра «Інклінгі» (1979).

Атрымана з «http://be-x-old.wikipedia.org../../../%D1%96/%D0%BD/%D0%BA/%D0%86%D0%BD%D0%BA%D0%BB%D1%96%D0%BD%D0%B3%D1%96.html»

Катэгорыя: Брытанскія літаратурныя рухі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Български
- Deutsch
- English
- Español
- Français
- עברית
- Italiano
- 日本語
- Lietuvių
- ‪Norsk (bokmål)‬
- Português
- Română
- Русский
- Slovenčina
- Svenska